jkorsvik/nowiki_second_scrape_merged huggingface dataset:
Det storbulgarske rike

Det storbulgarske rike (fra gresk Παλαιά Μεγάλη Βουλγαρία) er navnet på protobulgarernes rike etablert av khanen Kubrat i det syvende århundre. Det lå på steppene nord for Svartehavet (se den pontisk-kaspiske steppe), i områder som i dag tilhører Ukraina og Russland. Rikets hovedstad var sannsynligvis Fanagoria. 

Etter Kubrats død splittet de fem sønnene hans riket opp i fem horder. Sønnen Bezmer tok sin horde nordover og dannet Volga-Bulgaria, et rike som skulle bestå frem til mongolenes invasjon på slutten av 1200-tallet. En annen sønn, Asparukh, tok horden sin vestover til området syd for Donau og dannet Det første bulgarske riket, forløperen til det moderne Bulgaria. Av de tre andre sønnenes horder gikk den første i langobardenes tjeneste i Italia, den andre ble absorbert av khazarene og den tredje slo seg sammen med avarene.


== Eksterne lenker ==
The Bulgarians, Minnesota State University
Hermosa Beach

Hermosa Beach er en kystby vest i Los Angeles County i California. Pr. 2010 var befolkningen på 19 506 innbyggere. Hermosa Beach grenser i nord til Manhattan Beach, Stillehavet i vest og Redondo Beach i sør og øst.


== Eksterne lenker ==
(en) Offisielt nettsted 
(en) Hermosa Beach, California – kategori av bilder, video eller lyd på Commons
Vlad Topalov

Vladislav Mikhailovich Topalov (russisk: Владислав Михайлович Топалов; født 25. oktober 1985), bedre kjent som Vlad Topalov, er en russisk sanger. Han var medlem av den russiske tenåringsgruppa Smash!! sammen med Sergej Lazarev.


== Referanser ==


== Eksterne lenker ==
Offisielt nettsted 
(en) Vlad Topalov – kategori av bilder, video eller lyd på Commons 
(en) Vladislav Topalov på Internet Movie Database 
(en) Vladislav Topalov på Apple Music 
(en) Vladislav Topalov på Discogs 
(en) Vladislav Topalov på MusicBrainz 
(en) Vladislav Topalov på SoundCloud 
(en) Vladislav Topalov på Spotify 
(en) Vladislav Topalov på Last.fm
Syntax TerrOrkester

Syntax TerrOrkester er et norsk musikk- og kunstprosjekt som spiller musikk med innslag fra punk, pop, psykedelia, prog, jazz, kraut, new-wave, elektronika, folk, og tidvis strukturer fra klassisk musikk.
Gruppen spilte først under navnet Syntax Ether Demo (Syntax TerrOrkester + the Ether). Under det navnet ga de ut en plate som ble spilt på NRK og blant annet førte til at de ble kåret til Ukas Urørt på NRK P3.I 2008 ble de tildelt Sparebanken Vest sitt kunstnerstipend i kategorien lyd – komposisjon og nyskapende musikk i alle sjangre. I 2012 fikk tildelt kulturstipend i Karmøy kulturpris.


== Medlemmer ==
Knut Andreas Knutsen (kunstnernavn: Kunt Kunsten) – vokal, gitar, diverse
Ola Høyer - bass (også kjent fra bandet Cortex)
Øyvind Solheim - trommer, perkusjon, vokal (også kjent fra bandene Datarock, Ungdomskulen og Baertur)
Jørgen Træen (kunstnernavn: Sir Dupermann) - synth, gitar, fx


=== Assosierte medlemmer ===
Kjetil Traavik Møster - saxofon, perkusjon, fx
Ketil Mosnes - prog
Tarjei Strøm - trommer, perskusjon
Yngve L. Sætre - synth, vokal
Knut Olav Holvik - Gitar, diverse
Miss Tati, vokal
Irem Müftüoglu, vokal
Johanne Birkeland, vokal
Kieran Kolle - foto, video
Simeon Frohm, foto, video
Njål Lunde - billedkunst, bok


=== Tidligere medlemmer ===
Arne Nordhammer – tangenter, gitar, vokal, diverseHein Berdinesen– Bass, diverse
Atle Meyer Andersen – slagverk, perkusjon
Kevin By – Elektronikk, fx, perkusjon
Ronny Berdinesen – Trommer
Andreas Larssen – Trommer
Mats Odin Rustøy – Bass
Gunnar Thune – Gitar, diverse (2006—2008)
Roald Torkildsen – Synth, horn, diverse


== Plateutgivelser ==
2007  Syntax Ether Demo #1, (EP) Non Stop Recordings, Live i Hulen 31.11.2006
2008  Familien Min Forstår Ingenting Av Det, (LP) YAP Records / VME, YAP008CD
2008  O Herliga London  7" (single), YAP Records, YAP010
2008  Stein I Skoen (single), YAP Records
2010  Land Her O! (LP), YAP Records/VME
2012  Vårsår (LP + book), YAP Records / Kapabel Forlag
2014  Moliner (single), Grappa
2015  Du Kan Det (Når Du Må) (single), Grappa
2015  Onz (single), Grappa
2015  Bydrifter (LP), Grappa


== Referanser ==


== Eksterne lenker ==
(en) Offisielt nettsted 
(en) Syntax TerrOrkester – kategori av bilder, video eller lyd på Commons 
(en) Syntax TerrOrkester på Discogs 
(en) Syntax TerrOrkester på MusicBrainz 
(en) Syntax TerrOrkester på Songkick 
NRK Urørt: «Syntax TerrOrkester» (profil)
NRK P3: «Ukas Urørt (U10) Syntax TerrOrkester»(artikkel om gruppen)
Spilleliste NrK
NRK Urørt Podkast
Studvest: Syntaktisk støy
Stavanger Aftenblad:«THE ALEXANDRIA QUARTET + Syntax Terrororkester» besøkt 7. mai 2008
Myspace(profil)
Garage Oslo
Nrk Urørt: «Datarock gir ut bedehusmusikk» besøkt 11. juni 2008
Dagsavisen: «Ny norsk vestkystrock» besøkt 7. juli 2010
Aftenposten: «Mutasjon»  besøkt 7. juli 2010
Bergens Tidende: «Bokrockarar utan peiling» besøkt 21.april 2012
Protobulgarere

Protobulgarere eller urbulgarere (bulgarsk прабългари), stundom kalt kun for bulgarere, er ett av tre folkegrupper som over tid har blitt til dagens bulgarere i Bulgaria. De andre forhistoriske folkegruppene er thrakere og slavere.
Protobulgarernes opprinnelse er noe omdiskutert, og én teori er at de var et tyrkisk folkegruppe som innvandret fra Sentral-Asia, en annen teori er de kom fra byen Bulgan i Mongolia, og en tredje teori er at de var et indoeuropeisk folk fra Pamir («Verdens tak»). Det er den første teorien er den som nevnes hyppigst, og navnets etymologi henvises ofte til det tyrkiske ordet bulgha som betyr «blanding». De var uansett opprinnelig et etnisk blandet folkeslag.
I henhold til noen historieskrivere slo de første protobulgarere seg ned i området mellom Svartehavet og Det kaspiske hav på 100-tallet e.Kr. Det var antagelig bare et lite antall, men var etnisk det folkeslag som senere har blitt karakterisert som protobulgarere. Mellom 351 og 389 flyttet en del til Armenia via Kaukasus. Da hunerne kom flyttet langt flere protobulgarere til området og ble assimilert med sarmaterne.
Etter å ha vært en tid under tyrkisk overherredømme brøt protobulgarerne seg fri og dannet Bulgaria Magna – Det storbulgarske rike på 600-tallet. I år 668 falt dette riket sammen og protobulgarerne ble spredt. I henhold til et tradisjonelt historiesyn vandret den største gruppen vestover under lederen eller khanen Asparuch, og som krysset Donau i år 680. I det påfølgende året slo de seg ned i byen Pliska. Protobulgarerne hadde ikke bare militære ferdigheter, men var også politisk organisert og kunne raskt ta makten over de slaviske folkegruppene som allerede var i området. Den gruppen av protobulgarere som ble igjen eller som vandret nordover kalles i dag for volgabulgarere (se Volga-Bulgaria) eller kun bulgarere, og de talte et tyrkisk språk.


== Galleri ==

		
		
		


== Litteratur ==
Eremian, Suren: Rekonstruert kart av Sentral-Asia, fra «Ashharatsuyts».
Shirakatsi, Anania: The Geography of Ananias of Sirak (Asxarhacoyc): The Long and the Short Recensions. Innledning, oversettelse og kommentarer av Robert H. Hewsen. Wiesbaden: Reichert Verlag, 1992. 467 ss.  ISBN 9783882264852
Knivblad

Knivblad (klinge) er den delen av en kniv som man kutter eller stikker med og består oftest av stål. Ellers består kniven av grep og som oftest parerstang for å beskytte fingrene fra knivbladet. Den delen av bladet som er skarpt, kalles for knivegg. Knivbladet kan komme i mange fasonger og ha én eller flere knivegger. Bladet på sverd, dolker, kårder og sabler kalles for «klinge».
Tim Greve

Tim Greve (født 20. februar 1928 i Bergen, død 27. april 1986) var en norsk diplomat, embedsmann og avisredaktør.
Tim Greve var utdannet ved Nansenskolen og tok magistergraden i statsvitenskap ved Universitetet i Oslo.
Han tjenestegjorde i de norske delegasjonene til NATO og OEEC, var kabinettsjef for utenriksminister Halvard Lange, ambassaderåd ved Norges ambassade i Bonn, sekretær i Stortingets utenriks- og konstitusjonskomité, byråsjef og senere ekspedisjonssjef for Presse- og kulturavdelingen i Utenriksdepartementet, fra 1974 til 1978 direktør for Nobelinstituttet og fra 1982 formann for Kringkastingsrådet.
Fra 1978 til 1986 var Greve sjefredaktør i VG sammen med Andreas Norland. Han utga også en rekke bøker. Det holdes også et «Tim Greves symposium». Tim Greve var bror til banksjef Egil Gade Greve i DnB og sønn av konsul Arent Wittendorph Greve (1892–1950) av Greve (slekt).
Tim Greve ble i 1968 utnevnt til ridder 1. klasse av St. Olavs Orden. Han ble også hedret med Dannebrogordenen (kommandør 1. klasse) og Forbundsrepublikken Tysklands fortjenstorden.


== Bibliografi ==
Det Norske Storting gjennom 150 år III. (1964)
Riksrevisjonen 1816–1966. (1966)
Svalbard – Norge i Nordishavet. Grøndahl, 1975. ISBN 82-504-0107-7.
Fridtjof Nansen 1861-1904.- Oslo : [Gyldendal], 1973. – 260 s. : ill.
Fridtjof Nansen 1905-1930.- Oslo : [Gyldendal], 1974. – 320 s. : ill.
Fridtjof Nansen og kongevalget i 1905.- Oslo : Universitetsforlaget, 1975. – 32 s.
Bergen i krig I-II. (Bergen, 1978–1979)
Spionjakt i Norge. (1982)
Verdenskrig. (Norge i krig, bind 3. Oslo, 1985)


== Referanser ==


== Eksterne lenker ==
Tim Greve i Norsk biografisk leksikon
Thorsbjerg Mose

Thorsbjerg Mose (på dansk) eller Thorsberger Moor (på tysk), også kalt Torsbjerg Mose, Tosbarch, Tåsbjerre («Tors berg»), er et tidligere skogkledt myrområde i Süderbrarup i Sydslesvig i Schleswig-Holstein i Nord-Tyskland, cirka 5 km nord for Slien og ikke langt fra vikingkaupangen Hedeby. Stedet er først og fremst kjent for Thorsbjerg-funnet, et mosefunn gjort på 1850-tallet, der en fant gjenstander fra jernalderen.  


== Thorsbjerg-funnet ==
Thorsbjerg Mose ble utgravd i åra fra 1858 til 1861, da Sydslesvig ennå var dansk, som det første større utgravingsprosjektet av et myrfunn. Utgravningene ble ledet av den danske arkeologen Conrad Engelhardt fra Flensburg. Etter oppfordring fra den danske regjeringa hadde han i 1852 stiftet et museum med funn fra Thorsbjerg og Nydam Mose i Flensburg (Flensburgsamlingen). 
I myra ble det funnet  våpen, klær, redskap og mynter, gjenstander som ble ofret til de nordiske gudene i tidsrommet fra 100-tallet før vår tidsregning til inn på 400-tallet, og stedet må i jernalderen ha hatt stor betydning som hellig sted for Angelns befolkning. Flere av gjenstandene har runeinnskrifter. De oppbevares i dag i Landmuseum Schloß Gottorf, Schleswig (Gottorp slott) i Schleswig, og på Nationalmuseet i København.


== Se også ==
Nydam Mose på Sundeved


== Eksterne lenker ==
Torsbjerg og Nydam (Artikkel i tidsskriftet Slesvigland)
Huangputraktaten

Huangputraktaten (黄埔条约, Huángpǔ tiáoyuē, også kalt Whampoatraktaten) ble undertegnet den 24. oktober 1844 mellom  Qing-Kina og Frankrike i Huangpu, i dag et bydistrikt i storbyen Guangzhou. Den er en av de mange såkalte ulikeverdige traktater.
Innholdet ligger tett opp til Nanjingtraktaten mellom Kina og England i 1842, og Wanghiatraktaten med USA i 1844. Med denne avtalen ble handelsrestriksjonene mellom Kina og Frankrike opphevet, og franske borgere i Kina ble unndratt det kinesiske rettssystem og underlagt det franske. Utover dette ble det bestemt at på steder der det ikke var noen fransk konsul, kunne franskmenn fritt henvende seg til konsuler fra andre vestmakter i Kina. Det ble uttrykkelig innrømmet toleranse av den katolske kırkes misjonærers virksomhet, og de restriktive edikter som var blitt gitt av  Yongzheng-keiseren ble opphevet.


== Eksterne lenker ==
Knut Kleve

Knut Kleve (født 24. februar 1926 i Oslo, død 11. februar 2017) var en norsk klassisk filolog. Han var professor ved Universitetet i Oslo og var kjent for sin forskning på papyrusruller fra Herculaneum.


== Liv og virke ==


=== Bakgrunn ===
Knut Kleve var sønn av grosserer Alfred Lauritz Kleve og hans hustru Miriam Blom Bakke.


=== Annen verdenskrig ===
Knut Kleve deltok i motstandsbevegelsen mot tyskerne under andre verdenskrig og ble arrestert som 16 åring og satt i fengsel på Grini, men han ble satt fri påsken 1944. Senere pleide han på ordre fra Hjemmefronten omgang med Gestaposjef Hellmuth Reinhard. Hver gang han besøkte Reinhard, løslot gestapisten tre fanger.


=== Akademisk karriere ===
Etter krigen studerte Kleve latin, gresk og historie. I 1957 ble han dosent på Universitetet i Oslo. I 1963 tok han doktorgraden med avhandlingen Gnosis Theon – Die Lehre von der natürlichen Gotteserkenntnis in der epikureischen Theologie – Ausgangspunkt der Studie: Cicero, De natura deorum 1. Samme år ble han tilsatt som professor ved Universitetet i Bergen. I 1974 ble han så professor ved Universitetet i Oslo.

PapyrusforskningKleve var særlig kjent for sitt omfattende arbeid med å berge papyrusruller fra Papyrienes villa ved Herculaneum, byen som ble begravd i aske fra vulkanen Vesuv i samme utbrudd som Pompeii 24. august 79. Rullene ble konservert i forkullet form, noe som gjør det svært vanskelig å åpne dem og dechiffrere teksten. Sammen med bokbinderen Brynjulf Fosse utviklet Knut Kleve en metode som nå er kjent som Oslometoden for å kunne rulle opp papyrusrullene.


== Utmerkelser ==
I 2005 ble Kleve utnevnt til ridder av Republikken Italias fortjenstorden. Den 12. november 2002 ble han tildelt Theodor Mommsen-prisen.


== Litteratur ==
100 sider latin Pensum til forberedende prøve i latin for filologer, ny ordning. 1964
Øvelser i oversettelse fra latin 1964
Om det opphøyede i litteraturen av Longinos, oversatt fra gresk 1968 Ny utgave 1996 ISBN 82-03-26121-3
Skyene av Aristofanes, norsk gjendiktning 1977 ISBN 82-03-08854-6
Lucrece : huit exposes suvis de discussions samarbeid med David J. Furley 1977


== Referanser ==


== Kilder ==
Asbjørn Svarstad: Han løste paryusgåten – Artikkel i Dagbladet 27. april 2008 side 18-19


== Eksterne lenker ==
(no) Publikasjoner av Knut Kleve i forskningsdokumentasjonssystemet CRIStin
(no) Publikasjoner av Knut Kleve i BIBSYS
Redder 2000 år gamle papyrusruller Arkivert 9. oktober 2008 hos Wayback Machine.
LUKRETS OM VERDENS NATUR SOM HELTEDIKT pdf-tekst av Knut Kleve
Knut Kleves side på UiO
The Herculaneum Scrolls pdf – engelsk
Zelenogorsk (St. Petersburg)

Zelenogorsk (russisk: Зеленого́рск, finsk og svensk: Terijoki) er en by i Kurortnyj-distriktet i St. Petersburg i Russland. Den ligger ved Finskebukta, rundt 50 km nordvest for sentrum av St. Petersburg. Innbyggertall: 12 074 (folketelling 2002). Navnet Zelenogorsk ble tildelt i 1948.


== Historie ==
Før 1944 var Terijoki en finsk kommune i Viborgs län. Kommunen lå lengst mot syd langs Finlands daværende grense mot Russland. Antall innbyggere i kommunen var 7 913 i 1939.Fiskerlandsbyen Terijoki har vært kjent siden 1700-tallet. Den hørte opprinnelig under Kivinebb, men ble utskilt som eget sogn i 1909.Finland var russisk storfyrstedømme i perioden 1809–1917. Da jernbanen mellom Viborg og St. Petersburg ble åpnet i 1870, oppdaget snart sosieteten i St. Petersburg og Viborg den idylliske fiskerlandsbyen Terijoki. I sentrum ble det åpnet tre hoteller, og det ble bygget mange landsteder. Folketallet lå på denne tiden rundt 5000, men om sommeren økte det til over 50 000. Etter at Finland oppnådde selvstendighet i 1917, uteble de russiske turistene. Disse ble snart erstattet av sommergjester fra vest, og etter hvert oppstod sommerstid i Terijoki litt av en kunstnerkoloni.Under den finsk-sovjetiske vinterkrigen i 1939–40 ble Terijoki erobret av Den røde armé, og byen ble sete for en stalinistisk finsk marionett-regjering under Otto Ville Kuusinen. I 1944 måtte store deler av Viborgs län avstås til Russland, og Terijokis opprinnelig finske befolkning ble evakuert og erstattet av russere og andre folk fra Sovjetunionen. 


== Økonomi og næringsliv ==
Zelenogorsk er i dag et av de største helse- og rekreasjonsstedene i St. Petersburg-regionen. Byen og området rundt har mange kurbad, rekreasjonssentere og sommerleirer for barn. Byen har ingen industri av betydning.


== Referanser ==


== Eksterne lenker ==
Offisielt nettsted 
(en) Zelenogorsk (Saint Petersburg) – kategori av bilder, video eller lyd på Commons 
Om Zelenogorsk/Terijokis historie og dagens by
Artikkel om Terijoki i Nordisk familjebok, bind 28, spalte 891, 1919
Kart over Terijoki
Pontifikat

Pontifikat (latin pontificatus, «øverste presteembete»), er en benevnelse på en paves embete eller embetstid. Opprinnelig var pontifices øverste prestekollegiet i antikkens Roma.
Johannes Paul II hadde et av de lengste pontifikat da han var pave i 26 år, 5 måneder og 17 dager. Det lengste pontifikatet i den romersk-katolske kirkens historie har Pius IX (1846–1878) med 31 år og 8 måneder. Det har blitt hevdet at Apostelen Peters tid som Romas biskop skal betegnes som et pontifikat, og dermed som det lengste, skjønt lengden på Peters embetstid er vanskelig å fastslå med historisk sikkerhet.
Det korteste pontifikatet Stefan II (valgt pave) som satt tre dager på pavestolen i mars 752. Da han ikke rakk å bli installert og kronet, hvilket på den tiden ble sett på som et krav, regnes han ikke lenger som en legitim pave. Han ble dog regnet som pave under navnet Stefan II fra 1500-tallet fram til 1960, men Annuario Pontificio, Vatikanets årbok, strøk ham i 1961 og han er i dag ikke innført i Liber Pontificalis. Det korteste pontifikatet innehar således av Urban VII med kun tolv dager, fra 15. til 27. september 1590.


== Se også ==
Pontifex
Pontifex Maximus
Jåttåvågen holdeplass

Jåttåvågen holdeplass er en holdeplass på Jærbanen som ble tatt i bruk 6. januar 2008. Holdeplassen var det første elementet som ble tatt i bruk på dobbeltsporet Sandnes – Stavanger (2009).  Holdeplassen ligger mellom Jåttå videregående skole og Viking stadion (som er en del av Stadionparken bedrifts- og handlesenter).


== Jåttå holdeplass ==
Jåttå holdeplass var et provisorisk stoppested 200m nord for dagens holdeplass. Den åpnet i 2004 og ble brukt i forbindelse med fotballkamper og andre arrangementer på Viking stadion. I 2007 begynte en del av lokaltogene å stoppe regelmessig på denne holdeplassen ettersom Jåttå videregående skole åpnet høsten 2007. November 2007 ble holdeplassen tatt ut av bruk for arbeid på dobbeltsporet og den nye Jåttåvågen holdeplass.


== Eksterne lenker ==
(no) Bane NORs informasjonsside om Jåttåvågen holdeplass
(no) Jåttåvågen holdeplass i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Jærbanen
Martin Turnovski

Martin Turnovski (tsjekkisk Martin Turnovský) (født 29. september 1928 i Praha) er en tsjekkisk dirigent.
Turnovski studerte direksjon ved musikkakademiet i Praha hos Karel Ancerl og George Szell. Han vant første pris i den internasjonale direksjonskonkurransen 1958 i Besançon i Frankrike.
I 1960-årene ble Turnovski sjefdirigent ved radiosymfoniorkestret i Plzeň (1963–66), Sächsische Staatskapelle Dresden og Semperoper (1966–1968), Den Norske Opera (1975–80), operaen i Bonn (1979–83), og Praha Symfoniorkester (1992–96). Han var også fast gjestedirigent ved Det Tsjekkiske Filharmoniske Orkester (1960–1968).
Turnovski ble senere østerriksk statsborger av politiske grunner. Etter 1989 returnerte han imidlertid til Øst-Europa.
Etter at han ble østerriksk statsborger dirigerte Turnovski flere andre store symfoniorkestre i den vestlige verden.


== Referanser ==
Chris Haslam

Chris Haslam (født 19. desember 1980 i Vancouver, Canada) er en profesjonell skateboarder fra Canada. Han skater goofy og bor i Richmond, Britisk Columbia rett sør for Vancouver.
Haslam begynte å skate da han var 13 i 1994 mens foreldrene hans bodde i Singapore, og ble proff i 2004. Samme året var han også med i Almost filmen : Round Three.


== Sponsor ==
Almost Skateboards
Independent Trucks
Momentum Wheel Co.
IS Designs
Vestal Watches
Dakine
CTI
Globe Shoes


== Referanser ==
Forserum

Forserum er et tettsted i Nässjö kommune i Jönköpings län i Småland i Sverige. I 2010 hadde tettstedet 2 039 innbyggere.  Forserum ligger cirka 15 kilometer nordvest for Nässjö.


== Referanser ==
Fredriksdal

Fredriksdal er et tettsted i Nässjö kommune i Jönköpings län i Småland i Sverige. I 2010 hadde tettstedet 310 innbyggere.


== Referanser ==
Solberga (Nässjö)

Solberga er et tettsted i Nässjö kommune i Jönköpings län i Småland i Sverige. I 2010 hadde tettstedet 374 innbyggere.


== Referanser ==
Grimstorp

Grimstorp er et tettsted i Nässjö kommune i Jönköpings län i Småland i Sverige. I 2010 hadde tettstedet 344 innbyggere.


== Referanser ==
Malmbäck

Malmbäck er et tettsted i Nässjö kommune i Jönköpings län i Småland i Sverige. I 2010 hadde tettstedet 1 031 innbyggere.Malmbäck ligger cirka 20 kilometer sørvest for kommunesenteret Nässjö og 30 kilometer sørøst for Jönköping. 
Bynavnet (1292: de Malbæc) inneholder sannsynligvis ordet mal, «grov grus» eller «småstein (ved vann)» og ordet bekk, som henviser til den forbiflytende bekken. Skrivemåter med «-m-» opptrer først på 1400-tallet.
Malmbäck har gamle tradisjoner innen møbel- og trebransjen. I dag er det fremdeles en viss produksjon, men de fleste yrkesaktive pendler til Nässjö, Forserum eller Bodafors.


== Referanser ==
Stensjön

Stensjön er et tettsted i Nässjö kommune i Jönköpings län i Småland i Sverige. I 2010 hadde tettstedet 224 innbyggere.


== Referanser ==
Ormaryd

Ormaryd er en tettbebyggelse i Nässjö kommune i Jönköpings län i Småland i Sverige. Ormaryd ligger mellom jernbanebyen Nässjö og det gamle handelsstedet Eksjö, ca. 60 kilometer øst for Jönköping. Fram til 1995 var Ormaryd regnet som et tettsted, og hadde da 203 innbyggere, men i 2000 var innbyggertallet sunket under 200, som er grensen for å regnes som tettsted i Sverige.Ormaryds historie går tilbake til 1300-tallet. Det nevnes første gang i et svenskspråklig dokument fra tinget i Höreda i 1409. 
I 1909 ble det bygd jernbane mellom Ormaryd og Anneberg (til en fyrstikkfabrikk). Jernbanen ble drevet til 1934, da banen mellom de to stedene ble besluttet nedlagt. Det finnes imidlertid fremdeles jernbane i Ormaryd, den går mellom Nässjö og Oskarshamn. Det tar sju minutter med tog fra Ormaryd till Nässjö sentrum. Jernbanen er Ormaryds eneste kollektivforbindelse, og er i senere tid forbedret med flere daglige direkteforbindelser med Jönköping.
Idrettsforeningen Ormaryds IF (stiftet i 1953) driver blant annet med orientering og fotball. 


== Referanser ==


== Eksterne lenker ==
Ormaryd (lokalt nettsted)
Ormaryds IFs hjemmesider
Vrigstad

Vrigstad er et tettsted i Sävsjö kommune i Jönköpings län i Småland i Sverige. I 2010 hadde tettstedet 1 421 innbyggere.


== Referanser ==
Stockaryd

Stockaryd er et tettsted i Sävsjö kommune i Jönköpings län i Småland i Sverige. I 2010 hadde tettstedet 958 innbyggere.


== Referanser ==
Rörvik

Rörvik er et tettsted i Sävsjö kommune i Jönköpings län i Småland i Sverige. I 2010 hadde tettstedet 523 innbyggere.


== Referanser ==
PJ Ladd

Patrick John Ladd, kjent som PJ Ladd (født 11. januar 1983 i Rockland, Massachusetts) er en professionell skateboarder. 
Han skater regular og har vært med i filmer som PJ Ladd's Wonderful Horrible Life og Flip Really Sorry. Han var også med i Electronic Arts-videospillet SKATE. PJ bor nå for tiden i Los Angeles, California.


== Sponsor ==
Decks: Plan B Skateboards
Trucks: Venture Trucks
Wheels: Hubba Wheels
Griptape: Jessup Griptape
Shoes: DC Shoes


== Eksterne lenker ==
PJLadd.com
Plan B Skateboarderes biografier
Sommen

Sommen er et tettsted i Tranås kommune i Jönköpings län i Småland i Sverige. Det ligger like ved grensen til Östergötlands län. I 2010 hadde tettstedet 772 innbyggere.Sommen oppstod da Södra stambanan ble ført gjennom bygden. Stasjonen ble åpnet i 1874. Ved jernbanestasjonen var det også en havn ved innsjøen Sommen, og dette ble omlastingspunkt for varer fra hele området omkring Sommen. Dette innebar at samfunnet vokste kraftig, og på slutten av 1800-tallet var det boligmangel. Jernbanestasjonen er i dag nedlagt.


== Referanser ==


== Eksterne lenker ==
Sommens samhälle
Tranåslist AB
Arona Hundfoder
Sommens camping
Gripenberg

Gripenberg er et tettsted i Tranås kommune i Jönköpings län i Småland i Sverige. I 2010 hadde tettstedet 292 innbyggere.


== Referanser ==
Skillingaryd

Skillingaryd er et svensk tettsted i Vaggeryd kommune i Jönköpings län i Småland. Både Vaggeryd og Skillingaryd er kommunens administrasjonssenter. I 2010 hadde Skillingaryd 3 889 innbyggere.


== Referanser ==


== Eksterne lenker ==
(en) Skillingaryd – kategori av bilder, video eller lyd på Commons